
Nr. 14546 din 13.12.2023
                                                 REFERAT DE APROBARE

privind aprobarea proiectului și a cheltuililor legate de proiect ,,Realizarea unui coridor de mobilitate integrat in Municipiul Marghita- componenta 1”

            Prezentul referat de aprobare are la bază prevederile art. 6 alin.(3) şi art. 30 din Legea nr. 24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare, precum și art.136 alin.(8) lit.a) din OUG nr. 57/2019 privind Codul administrativ, cu modificările și completările ulterioare, reprezentând instrumentul de prezentare şi motivare a proiectului de hotărâre privind aprobarea proiectului și a cheltuielilor legate de obiectivul de investiții „ Realizarea unui coridor de mobilitate integrat în Municipiul Marghita- componenta 1”, Județul Bihor.
          Proiectul de investiţii se încadrează în lista de prioritate şi atinge obiectivele cheie

din strategiile Municipiului Marghita, înscriindu-se în Obiectivul 2.2 „O Europă mai verde, cu emisii scăzute de carbon” – Obiectivul specific „Promovarea mobilității urbane multi-modale”.
          Scopul final este îmbunătăţirea calităţii vieţii, creșterea confortului și calității vieții, precum și gradul de siguranță rutieră și pietonală, fiind un obiectiv de investiție care va revoluționa aspectul mobilității în municipiul Marghita.
Având în vedere:

· Faptul că primăria municipiului Marghita a depus spre finanţare prin Apelul de proiecte 
nr. PRNV/2023/481.B/1, Apel dedicat unităţilor administrativ-teritoriale cu statut de municipii, altele decât municipiile reședință de județ, orașe, comune limitrofe municipiilor reședință de județ din zonele urbane funcţionale, finanţat prin PROGRAMUL REGIONAL NORD-VEST 2021-2027, Utilizarea crescută a transportului public și a altor forme de mobilitate urbană ecologice (Mobilitate urbană) , faza prezentă fiind etapa contractuală;
· Adresa de demarare etapă contractuală AM PR NV nr. 002148/ 05.12.2023 cu nr de 
înregistrare la primăria Municipiului Marghita 14239 din 07.12.2023, pentru proiect cu cod SMIS 301396, Realizarea unui coridor de mobilitate integrat în Municipiul Marghita – componenta 1, PCT. AC7 – Hotărârea de aprobare a proiectului (cererii de finanțare) și a cheltuielilor aferente, în conformitate cu ultima formă a bugetului rezultat în urma etapei de evaluare și selecție.
 În acest sens, propun Consiliului Local al Municipiului Marghita aprobarea  proiectului 
,,Realizarea unui coridor de mobilitate integrat in Municipiul Marghita-componenta 1” în vederea finanțării acestuia în cadrul Programului Regional Nord-Vest 2021-2027 și a cheltuielilor aferente, în conformitate cu ultima formă a bugetului rezultat în urma etapei de evaluare și selecție.
                        Primar,

      Marcel-Emil Sas-Adăscăliţii 
